A 2017-es sakkvilágkupa a 2018-as sakkvilágbajnokság versenysorozatának egyik kvalifikációs versenye, amelyet 2017. szeptember 2–28. között rendeztek Grúzia fővárosában, Tbilisziben. A zónaversenyekről továbbjutott, illetve más eredményeik alapján kiemelt 128 versenyző mérkőzött egyenes kieséses verseny formájában az első két helyért, amely a világbajnokjelöltek versenyére való továbbjutást jelentette.